cyanic-selkie/wikianc huggingface dataset:
Pluto
Utforskning
Tidlig i 2007 tok sonden nytte av en gravitasjonsslynge fra Jupiter. Den nærmeste passeringen av Pluto vil etter planen finne sted 14. juli 2015, men vitenskapelige observasjoner vil begynne fem måneder før den nærmeste passeringen og vil fortsette minst en måned etter møtet. New Horizons tok de første bildene av Pluto fra lang avstand i slutten av september 2006 for å teste Long Range Reconnaissance Imager (LORRI). Bildene som ble tatt fra en avstand på omtrent 4,2 milliarder kilometer bekrefter romsondens evne til å spore fjerne mål, kritisk for manøvrering mot Pluto og andre kuiperlegemer.
New Horizons vil bruke fjernsensorpakker som inkluderer bildeinstrumenter og radiovitenskapelige verktøy så vel som spektroskopiske og andre eksperimenter for å undersøke den globale geologien og morfologien til Pluto og månen Charon. Den vil kartlegge overflatesammensetningen og analysere Plutos nøytrale atmosfære og unnslipningshastighet. New Horizons vil også fotografere overflatene på Pluto og Charon.
Oppdagelsen av Plutos to mindre måner, Nix og Hydra, kan gi uforutsette utfordringer for sonden. Rester etter kollisjoner mellom kuiperlegemer og de mindre månene, med sine relativt lave unnslipningshastigheter, kan produsere en tynn støvete ring. Dersom New Horizons skulle komme til å fly gjennom et slikt ringsystem, ville det bety en økt mulighet for skader fra mikrometeoroider som kunne ødelegge sonden.
Konsepter
En banesonde/landingsfartøy/prøvesamler-oppdrag ble foreslått i 2003. Planen inkluderte en tolv år lang reise fra jorden til Pluto, kartlegging fra bane, flere landinger, en varmtvannssonde, og muligens in situ drivstoffproduksjon for en tolvårig returreise tilbake til jorden med prøver. Kraft og fremdrift skulle komme fra det ekstra kjernereaktorsystemet.
Klassifisering
Etter at Plutos plassering innenfor Kuiperbeltet var fastsatt ble den offisiselle statusen som en planet kontroversiell. Flere stilte spørsmål om hvorvidt Pluto skulle betraktes sammen med eller uavhengig av de omkringliggende populasjonene.
Flere direktører ved museumer og planetarier skapte tidvis kontroverser ved å utelate Pluto fra planetmodeller av solsystemet. Da Hayden Planetarium gjenåpnet etter en renovering i 2000 var det med en modell med bare åtte planeter. Denne striden skapte overskrifter på den tiden.
I 2002 ble kuiperlegemet 50000 Quaoar oppdaget. Det var antatt å ha en diameter på omtrent 1,280 km, omtrent halvparten av Pluto. I 2004 plasserte en av oppdagerne av 90377 Sedna en øvre grense på 1,800 km på diameteren – noe nærmere Plutos diameter på 2,320 km – selv om Sednas diameter ble nedjustert til mindre enn 1,600 km i 2007. Akkurat som, Pallas, Juno og Vesta til slutt mistet sin planetstatus etter oppdagelsen av mange andre asteroider, ble det argumentert for at Pluto skulle omklassifiseres til et kuiperlegeme.
29. juli 2005 ble oppdagelsen av et nytt transneptunsk objekt offentliggjort – som i dag er kjent å være omtrent på samme størrelse som Pluto. Dette var det største objektet oppdaget i solsystemet siden Triton i 1846, og oppdagerne og pressen kalte den i begynnelsen for den tiende planeten, selv om det på den tiden ikke var noen offisiell konsensus om å kalle den en planet. Andre personer i astronomiske kretsene betraktet oppdagelsen som det sterkeste argumentet for å omklassifisere Pluto til en småplanet.
IAUs klassifisering i 2006
Debatten tilspisset seg i 2006 med en resolusjon fra IAU som skapte en offisiell definisjon på begrepet «planet». Ifølge denne resolusjonen er det tre viktige forutsetninger for at objekt skal kunne betraktes som en «planet»:
Pluto klarte ikke å oppfylle det tredje kravet siden massen bare utgjør 0,07 ganger massen av de andre objektene i banen. Til sammenligning utgjør jordens masse 1,7 millioner ganger den gjenværende massen i sin bane. IAU besluttet videre at Pluto skulle klassifiseres i den nylig opprettede gruppen av dvergplaneter, og at den skulle fungere som en prototype for plutoidekategorien av transneptunske objekter hvor den ville være separat, men samtidig klassifisert.
Den 13. september 2006 inkluderte IAU Pluto, og Eridian-månen Dysnomia i småplanetkatalogen. Disse fikk da de offisielle småplanetbetegnesene «(134340) Pluto», «(136199) Eris» og «(136199) Eris I Dysnomia». Hvis Pluto hadde blitt tildelt et småplanetnavn ved oppdagelsen ville nummeret ha vært ca. 1,164 snarere enn 134,340.
Det har vært noe motstand innenfor det astronomiske miljøet mot denne omklassifiseringen. Alan Stern, hovedetterforsker ved NASAs New Horizons-oppdrag til Pluto sier at «definisjonen stinker, av tekniske grunner». Sterns påstand er at ved villkårene i de nye definisjonene vil jorden, Mars, Jupiter og Neptun også bli ekskludert siden de alle deler sine baner med asteroider. Hans andre påstand er at fordi mindre enn fem prosent av astronomene stemte for det, var ikke avgjørelsen representativ for det astronomiske samfunnet.
Marc W. Buie ved Lowell-observatoriet er også en av motstanderne mot denne definisjonen, har også gitt uttrykk for sin mening på sin nettside. Andre har uttrykt støtte til IAU. Mike Brown, astronomen som oppdaget, uttalte at «gjennom hele denne sirkuslignende prosedyrene ble det på en eller annen måte snublet i det rette svaret. Det har kommet i lang tid. Forskere er til slutt selvkorrigerende, selv med sterke følelser involvert.»
Forskere på begge sider av debatten var samlet på The Johns Hopkins University Applied Physics Laboratory 14.–16. august 2008 for en konferanse som inkluderte samtaler om den nåværende IAU-definisjonen av en planet. Med tittelen «The Great Planet Debate» publiserte konferansen en post-konferanse-pressemelding om at forskerne ikke kunne komme til en enighet om definisjonen av en planet. 11. juni 2008, like før konferansen, annonserte IAU i en pressemelding at begrepet «plutoide» heretter ville bli brukt for å beskrive Pluto og andre Pluto-lignende objekter som har en store halvakse større enn Neptuns og tilstrekkelig masse til å være tilnærmet sfærisk.
Reaksjoner
Mottakelsen av IAU-avgjørelsen var blandet. Mens noen aksepterte omklassifiseringen søkte andre å omgjøre beslutningen opprop på Internet hvor de oppfordret IAU til å vurdere avgjørelsen. En resolusjon introdusert av noen medlemmer ved California State Assembly fordømte IAU letthjertet for »vitenskapelig kjetteri», blant andre forbrytelser. Representantenes hus i den amerikanske delstaten New Mexico vedtok en resolusjon til ære for Tombaugh, som lenge hadde vært bosatt i delstaten, som erklærte at Pluto alltid ville betraktes som en planet når den var på himmelen over New Mexico, og at 13. mars 2007 var Pluto Planet Day. Senatet i Illinois vedtok en lignende resolusjon i 2009 med basis i at Clyde Tombaugh, oppdageren av Pluto, var født i Illinois. Resolusjonen hevdet at Pluto var «urettferdig blitt nedgradert til en 'dverg'planet» av IAU.
Noen medlemmer av det offentlige har også avvist endringen, både med referanse til uenighet om problemet innen det vitenskapelige miljøet eller av sentimentale grunner, og hevder at de alltid har kjent Pluto som en planet og at de vil fortsette å gjøre det uavhengig av IAU-vedtaket.
Volxemia
Volxemia er en slekt av biller som tilhører den artsrike underfamilien Cerambycinae i familien trebukker (Cerambycidae).
Levevis
Larvene lever i død ved, mest av løvtrær.
Buddhadeb Guha
Buddhadeb Guha (bengali: বুদ্ধদেব গুহ, hindi: बुद्धदेव गुहा; født 29. juni 1936 i Calcutta i Britisk India, død 29. august 2021 samme sted - Kolkata i Vest-Bengal i India) var en indisk romanforfatter som skrev på bengali.
Bakgrunn
Guha fikk sin høyere utdannelse i Calcutta, ved St Xavier's College tilknyttet Universitetet i Calcutta. Han tilbragte sine unge år i forskjellige deler av Øst-Bengal (det senere Bangladesh).
Karriere
I bokserien Rivu beskriver han tiden i Rangpur, Jaipurhat og Barisal i Øst-Bengal. Han skapte Rijuda, en maginær skikkelse som utforsker junglene sammen med sin venn Rudra. De junglene han skriver om, er for det meste i det østlige India. Hans mest kjente verker er Madhukari, Sabinoy, Nibedon, og Chaprash.
Av yrke var han registrert revisor.
Guha mottok hedersbevisningen Ananda Puraskar i 1976.
Replay (sang)
«Replay» (norsk oversettelse: spill om igjen) er en sang som fremføres av den gresk-georgiske sangeren Tamta. Den var Kypros' bidrag i Eurovision Song Contest 2019, der den endte på 13. plass i finalen. Sangens artist og tittel ble offentliggjort av kringkasteren CyBC 21. desember 2018. Sangen er skrevet av den svensk-greske låtskriveren Álex «Alex P» Papaconstantínou og ble utgitt 5. mars 2019.
Buddhadeb Guha
Død
Buddhadeb Guha døde 85 år gammel på sykehus i Kolkata den 29. august 2021 av post-covid-19-komplikasjoner.
Patrick Hager
Patrick Hager (født 8. september 1988) er en tysk ishockeyspiller.
Replay (sang)
Eurovision Song Contest
Sangen deltar for Kypros i Eurovision Song Contest 2019, etter at den kypriotiske kringkasteren valgte artisten Tamta til å representere landet. Sangen ble offentliggjort i februar 2019 og utgitt i mars.
Patrick Hager
Han representerte Tyskland under Vinter-OL 2018 i Pyeongchang, hvor han tok sølv.
Replay (sang)
Eurovision Song Contest
28. januar 2019 holdt EBU en loddtrekning for å avgjøre i hvilken av de to semifinalene sangen skal delta. Kypros ble trukket til den første semifinalen tirsdag 14. mai 2019. Sangen var det første bidraget på scenen og åpnet semifinalen. Den var også blant de ti sangene som kvalifiserte seg til finalen 18. mai. I finalen ble den nummer 13 av 26 deltakere.
W. P. Sommerfeldt
Wilhelm Preus Sommerfeldt (1881–1957) var en norsk bibliotekar.
Etter artium i 1902 kom han inn i bibliotekarbeid. Han ble utdannet ved Universitetsbiblioteket, der han i 1909 ble bibliotekar og amanuensis. Han ble sjef for Universitetsbibliotekets norske avdeling i 1926, og var også bibliotekar i Det Norske Selskab fra 1920 til 1945. Fra 1945 var han medlem av Det Norske Videnskaps-Akademi.
Den lange marsjen
Den lange marsjen (kinesisk: 长征, pinyin:Chángzhēng) var den omfattende militære retrett under den kinesiske borgerkrig som den røde arme foretok ut av provinsen Jiangxi for å unnslippe Kuomintangs overlegne styrker. Retretten førte etter atskillige omveier til det nordlige Shaanxi.
W. P. Sommerfeldt
Han laget En oversikt over Jacob Stenersen Worm-Müllers forfatterskap 1902-1954 i festskriftet Ideer og mennesker.
Den lange marsjen
Kommunistene var blitt omringet i sin kinesiske sovjetrepublikk av Chiang Kai-sheks styrker, og brøt ut mot vest i begynnelsen av oktober 1934. Retrettens reelle militære leder var til å begynne med den tyske militære rådgiveren Otto Braun (som hjalp kommunistene etter oppdrag fra Moskva), men han ble etter hvert skjøvet til side. Det meste av marsjen ble dirigert av Mao Zedong. Marsjen krysset et meget vanskelig terreng i det vestlige Kina.
Fredag (navn)
Fredag er et svært sjeldent færøysk, svensk og dansk mannsnavn. Betydningen av navnet er usikker, men er kanskje knyttet til dagen fredag. Merk allikevel at dagen fredag heter fríggjadagur på færøysk.
W. P. Sommerfeldt
Han fikk ridderkorset av St. Olavs Orden i 1951 for fortjeneste av norsk bibliografi.
Den lange marsjen
Etter 370 dager og en marsj på ca. 9 660 km endte de overlevende, bare 20 000 av de opprinnelig 80 000-90 000 soldater, de nordlige deler av provinsen Shaanxi.
Fredag (navn)
Fredag er også et populært navn på hester.
W. P. Sommerfeldt
Wilhelm Preus Sommerfeldt var sønn av Hakon Adelsten Sommerfeldt (1843–1913) og Anna Magdalene (1848–1908, f. Helland).
Den lange marsjen
Retretten begynner
I 1934 hadde kommunisthæren etablert seg i Jiangxi og etablert en kommunistisk bastion der. Men de ble raskt fullstendig omringet av langt sterkere Kuomintangstyrker og deres allierte støttetropper. Det var ikke mulig for kommunistene å stanse den metodiske fremrykningen som de bedre trenede og bevæpnede motstanderne foretok – de bygde blokkhus med kraftig bevæpning og så tett at terrenget mellom blokkhusene som regel var i helt dekket av ildfeltet, og fremrykningen skjedde ved at blokkhus ble bygd stadig lenger inn mot kommunistene.
Gianbattista Brandi
Gianbattista Brandi eller Wang Ruohan (født 1610 i Napoli i Italia, død 13. desember 1681 i Macao i Kina) var en katolsk kinamisjonær tilhørende jesuittordenen.
Han kom til Kina i eller rett etter 1640 og misjonerte for det meste på Hainan. Han var deretter en periode rektor i Macao. I årene 1671 til 1673 misjonerte han i Siam.
Den lange marsjen
Retretten begynner
De første utbruddene fra fellen ble ledet av He Long, Xiao Ke, Xu Xiangqian og Fang Zhimin. Det første skjedde med mindre enheter i juni og var ledet av Fang Zhimin. Xiao Te fulgte i august.
I oktober unnslapp de siste 130.000 (soldater og sivile) gjennom Kuomintangs jerngrep med fire lag blokkhusbefestninger og vestover inn i provinsen Guizhou.
Maos maktovertakelse over marsjkolonnen og kommunistpartiet
Etter noen måneders utmattende marsj mot vest, drevet fremover av Kuomintangstyrker, kom de ledende kommunister sammen til konferanse i Zunyi den 6. januar 1935. Det tredagers møtet endte med et gjennombrudd for Mao Zedong. Han kom inn i sentralkomiteen, og gjennom en av sine nærmeste ledet han i virkeligheten også den militære fremrykking. Da marsjen fortsatte fra Zunyi den 19. januar, hadde Mao ved alliansebygging og manøvrering fått det helt dominerende lederposisjon i partiet. Det er imidlertid ikke korrekt som det ofte hevdes at han under denne konferansen formelt var blitt valgt til Kinas kommunistpartis generalsekretær.
Rudolph-Wilde-Park
Rudolph-Wilde-Park er en park i ortsteilen Schöneberg i bydelen Tempelhof-Schöneberg i Berlin. Parken er oppkalt etter Rudolph Wilde, den første overborgermesteren i den da selvstendige byen Schöneberg.
Den lange marsjen
Til Sichuan
Da marsjen fortsatte, gikk den bare nølende nordover og inn i Sichuan. Men de rykket så tilbake til Guizhou. Dette gjentok seg enda en gang. Deretter gikk marsjen sørover og inn i Yunnan, før den på nytt gikk nordover og inn i Sichuan. Det er forskjellige fremstillinger av hva som motiverte valg av rute.
En versjon var at hærledelsen ønsket å trenge inn i provinsen Sichuan for der å kunne slå seg sammen med en annen og sterkere kommunistisk styrke under ledelse av Zhang Guotao. Denne styrken var ikke bare tallmessig sterkere, den var også bedre forsynt – sovjetiske styrker stod nemlig i Østturkestan (Xinjiang) og sørget for forsyninger til Zhang Guotao. Etter denne versjonen, som er den maoistiske historieskrivnings fremstilling, var Kuomintangs styrker rett og slett for sterke, og at retretten til Guizhou skyldtes det nederlag kommunistene ble påført rett etter at de var gått inn i Sichuan.
En annen versjon, fremlagt av Jung Chang, fremholder at Mao ikke ønsket å forene sine krefter med Xhang Guotaos før han hadde sikret seg en solidere lederstilling. Hun mener at de to store militære nederlag som kommunistene led, først ved den første inntrengning i Sichuan og deretter i Guizhou, nærmest var planlagte av Mao for å vinne tid for denne maktkonsolideringsprosessen.
Fra Sichuan til Shaanxi
Det var først i mai at Maos styrke rykket inn i Sichuan. De to kommunisthærene kunne nå forene sine krefter. Det ble så bestemt å rykke nordover, nærmere områder som var kontrollert av Sovjetunionen. Etter opprinnelig å ha blitt enige om fremrykning langs to akser, med Maos gruppe i den østlige og terrengmessig svært vanskelige, ble dette omgjort kort tid etter at fremrykningen var begynt. Begge styrker skulle følge den østlige, bestemte Mao, og Maos styrke lå i tet.
Under denne fremrykningen ble marsjdeltakerne angrepet både av Kuomintangstyrker og av lokale krigsherrer. I oktober var de fremme i Yan'an i det nordlige Shaanxi.
Maos stilling
Den lange marsjen hadde også som følge at Mao ble kommunistpartiets selvfølgelige leder. Tidlig under forflytningen var Mao syk, med en feber på 41 grader. Mao ble under deler av marsjen derfor båret i en spesialbygd bærestol. Mange andre deltagere på marsjen ble også ledende skikkelser i kommunistpartiet, blant annet Liu Shaoqi, Zhu De, Lin Biao og Deng Xiaoping.
Fredag (navn)
Utbredelse
Fredag som mannsnavn er svært sjeldent, men er i bruk på Færøyene og i Sverige. Det er også kjent brukt i Danmark på 1800-tallet.
Run Run Shaw
Run Run Shaw (Wade-Giles: Shao I-fu; kantonesisk jyutping: Siu6 Jat6 Fu1, født den 19. november 1907 i Zhenhai i Ningbo i Zhejiang i Kina, død 7. januar 2014 i Hongkong) var en filmmogul i Hongkong, der han sammen med sin bror Runme Shaw drev filmstudioet Shaw Brothers. Han ble adlet i 1977 av dronning Elizabeth II og kunne deretter føre tiltaleformen sir foran sitt navn. Han ble 106 år gammel (107 år etter tradisjonell kinesisk aldersregning).
Bakgrunn
Hans navn gitt ved fødselen Shao Renleng (邵仁楞); senere endret han sitt kinesiske navn til Shao Yifu (邵逸夫) fordi han trodde at utlendinger ikke ville klare å uttale det kinesiske skrifttegnet for leng (楞). Det er gitt en rekke forklaringer for hans bruk i engelsk sammenheng av Run Run Shaw, men ifølge ham selv er det bare en romanisering av ningbo-uttalen av hans fødenavn Shao Renleng.
Det råder usikkerhet rundt Run Run Shaws fødsel. Han feiret sine fødselsdager på den 14. dag av den 10. måned i den kinesiske kalender, en dag som falt på den 23. november i 2007, da han feiret sin 100-årsdag. Mange kilder benytter 23. november 1907 som hans fødselsdag. Men den 14. dag av den 10. måned i den kinesiske kalender i 1907 svarer til den 19. november 1907 i den gregorianske kalender, som ifølge China Daily var hans fødselsdag. Men andre kilder hevder at han ble født i 1906. Han ble født enten i Shanghai, eller i Ningbo i Zhejiang og kom til Shanghai i tidlig barndom.
Run Run Shaw var en av syv søsken (seks brødre), barn av tekstilhandelsmannen Shaw Yuh Hsuen (1867–1920) fra Shanghai. Han tok eksamen ved Shanghai YMCA School, der han lærte seg engelsk.
It (TV-serie)
It (også kjent som Stephen King's IT) er en skrekkserie på to episoder som gikk på ABC i 1990. Den er basert på Stephen Kings roman med samme navn. Historien kretser rundt en interdimensjonal rovdyrkaktig livsform som rett og slett blir kalt It, som har evnen til å forvandle seg til sitt byttedyrs verste frykt slik at det utnytter frykten og fobiene til sine ofre, mens også kamuflerer seg når den jakter. De viktigste hovedpersonene er The Losers Club, eller The Lucky Seven, en gruppe sosiale utskudd som oppdager It og sverger å ødelegge ham med alle midler. Serien foregår over to forskjellige tidsperioder, den første da taperne først oppdager It, og den andre når de blir kalt tilbake for å beseire It, som har dukket opp igjen. It viser seg hovedsakelig i form av en sadistisk, spøkefull klovn kalt Pennywise Dancing Clown, som lokker til seg barn og dreper dem. Handlingen foregår i den fiktive byen Derry i delstaten Maine i USA i de to nevnte tidsperiodene, 1960 og 1990.
Fredag (navn)
Kjente personer med navnet
Personene i listen er ordnet kronologisk etter fødselsår.
Run Run Shaw
Karriere i Singapore
Som 19-åring dro han til Singapore for å bistå broren Runme Shaw, med familiens forretninger der, som gikk ut på å markedsføre kinesisk fiolm for Øst-Asias utenlandskinesere. Der der skapte de et filmmarked og opprettet sin Shaw Organisation. De utviklet raskt sine ferdigheter innen filmbransjen. I 1930 grunnla de to filmselskapet South Seas Film Studio. I Singapore konsentrerte de seg til å begynne med om kinesisk opera filmer.
Fredag (navn)
Andre navn som betyr «fredag»
Paraskevi er et gresk kvinnenavn som kan bety «fredag». Gomaa er et egyptisk mannsnavn som betyr «fredag». Mannsnavnet Kofi og kvinnenavnet Afua betyr «født på en fredag» på akan, og kvinnenavnet Mwanajuma betyr det samme på swahili.
Run Run Shaw
Karriere i Singapore
Shaw-brødrenes entré innen film var skjedd allerede i 1925, da Run Run Shaws tre eldre brødre hadde grunnlagt Tianyi Film Productions (også kalt Unique Film Productions) i Shanghai for å produsere kinesiske stumfilmer. De stod også bak det som betraktes som den første kinesiske lydfilm av sound-on-film-type, i 1931. Selskapet produserte den første kantonesiske lydfilm i 1932, og den gjorde stor suksess. I 1934 åpnet de derfor en avdeling i Hongkong av Unique Film Productions, og Run Run Shaw tok ledelsen av den.
It (TV-serie)
Filmens skuespillere omfatter Dennis Christopher, Annette O'Toole, John Ritter, Richard Thomas, Tim Reid, Michael Cole, og Tim Curry som den onde Pennywise. I andre roller finner vi Jonathan Brandis, Gabe Khout, Emily Perkins, Seth Green, Ben Heller, Olivia Hussey og Laura Harris.
Soldagen
Soldagen er i Nord-Norge navnet på den dagen sola kommer tilbake etter mørketida.
Run Run Shaw
Karriere i Singapore
Da japanerne invaderte Shanghai i 1937 ble Shaw Studio der ødelagt. Brødrene flyttet da all sin produksjon til Hongkong og reorganiserte det som Nanyang Studio, som senere ble Shaw Studios. Run Run Shaw skrev og redigerte én film i 1937, komedien Country Bumpkin Visits his In-laws.
Soldagen
Datoen for soldagen vil variere fra sted til sted, alt etter breddegrad og lokal geografi. I Tromsø er for eksempel sola over horisonten for første gang etter mørketida 16. januar (i 2015), men på grunn av fjellene sør for byen er den faktiske soldagen først 21. januar.
Run Run Shaw
Karriere i Singapore
Under sine første år i Singapore var Run Run Shaw for det meste på post i byen for å holde overoppsynet med virksomheten, mens Runme reiste nord til Malaya for å knytte bånd med kinoeiere der. I 1927, ada de hadde slått fast at det var lite med kinolokaler i Malaya, bestemte Runme seg for selv å bygge fire kinoer, slik at de kunne drive sin egen kinokjede der og fremvise familieselskapets egne filmer. Da 1939 kom eide brødrene 139 kinoer i hele regionen, og de ble også sbart de første til å drive en kino med air-condition i Singapore, Beach Road. De anla også fornøyelsesparker på Borneo, i Thailand og på Java, som Great World Amusement Park i Kim Seng Road. Brødrene begynte å produsere filmer på malay i Singapore i 1937, etter at de hadde sett hvor godt andre selskapers malayiske filmer hadde slått an. Deres malayiske selskap skulle etterhvert stå bak over 160 filmer på malay, mange av dem regissert av P. Ramlee, frem til deres studioanlegg i Jalan Ampas la ned filmproduksjonen i 1967. Den mest aktive periode - fra slutten av 1940-årene til tidlig på 1960-tallet - ble kjent som «The Golden Age of Malay Cinema» med over 300 filmer produsert av Shaws selskap og av konkurrenten Cathay Keris.
Soldagen
Soldagen feires tradisjonelt med solboller og appelsiner, og det er mange steder vanlig at barna får fri fra skolen.
Uppsala-ESO Survey of Asteroids and Comets
The Uppsala-ESO Survey of Asteroids and Comets, (UESAC) var et prosjekt som pågikk i 1992 og 1993. Prosjektets målsetning var å oppdage asteroider og kometer. Det ble anvendt teleskoper ved European Southern Observatory i Chile og Siding Spring Observatory i Australia. Under prosjektet ble det posisjonsbestemt 15 000 objekter som beveget seg over himmelen. Omløpsbanen ble beregnet for omkring 2500 asteroider. Av disse hadde rundt 1200 i 2006 fått en nummerering, hvilket betyr at omløpsbanen er noenlunde sikkert fastsatt.
Run Run Shaw
Shaw Brothers (Hong Kong)
I 1957 flyttet Run Run Shaw til Hongkong, som da var blitt sentrum for den kinesiske filmindustristri. I 1958 grunnla han Shaw Brothers (Hong Kong) Ltd. Run Run Shaw så hvordan studier hadde gått frem i Hollywood, og anskaffet et stort landområde i Clearwater Bay der filmer ble innspilt og skuespillerne bodde. Ved åpningen av Shaw Movietown i desember 1961 var Shaw Studios verdens største privateide filmproduksjonsoperasjon med om lag 1.200 ansatte som spilte inn og redigerte film daglig.
Follumveien
Follumveien (95, 100, kun to husnummer) er en vei i Follum i Ringerike kommune i Viken fylke.
Run Run Shaw
Shaw Brothers (Hong Kong)
Slik ble i løpet av 1960-årene Shaw Brothers Asias største filmprodusent, med fremgangsrike filmer som regissør Li Han-hsiangs The Magnificent Concubine, som vant Grand Prix ved filmfestivalen i Cannes i 1962, musicalfilmen The Love Eterne (1963), også regissert av Li Han-hsiang, King Hus banebrytende wuxiafilm Come Drink with Me (1966), og Chang Chehs The One-Armed Swordsman (1967), som slo alle salgsrekorder. Shaws selskaper i Shanghai, Singapore og Hongkong produserte mer enn 1000 filmer, med en årsproduksjon som nådde opp i 50 filmer i 1974. Shaw Studios populariserte kung fu-sjangeren som skulle få så stor innflytelse på regssører som blant annet John Woo og Quentin Tarantino.
Soldagen
Uttrykket brukes også på enkelte steder sør for polarsirkelen, som for eksempel Rjukan, hvor bratte fjellsider mot sør hindrer sola fra å skinne midtvinters, selv om de ikke har mørketid i ordets egentlige betydning.
Uppsala-ESO Survey of Asteroids and Comets
Medvirkende var:
Vest-Telemark
Vest-Telemark er et distrikt i den vestlige delen av tidligere Telemark fylke, som i dag består av de seks kommunene Vinje, Tokke, Seljord, Kviteseid, Fyresdal og Nissedal. Vest-Telemark utgjør den vestlige delen av den noe større regionen Øvre Telemark, og ble historisk kalt Øvre Telemark vestfjelske (ofte forkortet «vestfjelske»). De nøyaktige forvaltningsmessige og kirkelige grensene mellom vestfjelske og østfjelske (Aust-Telemark) har variert noe.
Follumveien
Hovsmarkveien er en sidevei til Follumveien, ved hovedporten til fabrikkområdet.
Run Run Shaw
Shaw Brothers (Hong Kong)
Studioets beste år var over ut på 1970-tallet da det fikk en mektig konkurrent i Golden Harvest, stiftet av det tidligere ansatte Raymond Chow og den fremgangsrike kung fu-stjernen Bruce Lee, som Shaw Brothers først hadde takket nei til. Shaw begynte da å vende mer oppmerksomhet mot fjernsynet. Men Shaws filminteresser kom ikke til noen brå avslutning - han fant muligheter i det amerikanake marked og produserte en håndfull amerikanske filmer, blant annet sci-fi-klassikeren Blade Runner (1982).
I 2000 solgte Run Run Shaw sin enestående samling av 760 klassiske filmer til Celestial Pictures Limited. Shaw Studios gikk også i spissen for det kostbare Hong Kong Movie City project, et 1100000 sqft stort studio- og produksjonskompleks i Tseung Kwan O.
Television Broadcasts Limited
I 1967 grunnla Shaw dessuten Hongkongs første kommersielle fjernsynsselskap, Television Broadcasts Limited (TVB), som med tiden også ble den britiske kronkoloniens første free-to-air-sender, og også under hans ledelse vokste til et fjernsynsrike verdt mange milliarder dollar med sendinger i 30 markeder, blant annet i USA, Canada og Taiwan. Dette gjorde TVB til verdens største produsent av kinesiskspråklige fjernsynsprogrammer. Shaw viet mer av sin oppmerksomhet til TVB etter at han overtok etter avdøde Harold Lee som TVBs styreleder i 1980. Shaw leaset de fleste av Shaw Brothers' filmfasiliteter til TVB i 1983. Under Shaws ledelse lanserte TVB med stort hell skuespillere som Chow Yun-fat og Maggie Cheung, sangere som Leslie Cheung og Anita Mui, og regissører som Wong Kar-wai, for et internasjonalt publikum. I 2006 behersket TVB 80 prosent av Hongkongs fjernsynsseere og 78 prosent av byens marked for fjernsynsreklame.
I desember 2011 fratrådte Run Run Shaw som formann for Television Broadcasts Ltd., da i en alder av 104 år, etter å ha solgt sin dominerende eierandel 6,26 milliarder HK$ i mars til en gruppe investorer som blant annet omfattet HTC Corporations formann Cher Wang og ITC Corporations formann Charles Chan. Han fikk så tittelen «formann-emeritus».
Shaw har også en av Macy's største eiere siden et stort oppkjøp av aksjer i 1991.
Veldedighet
I årenes løp har Run Run Shaw bidratt med mange milliarder dollar til veldedige formål som skoler, universiteter og sykehus. Etter jordskjelvet i Sichuan i 2008 donerte han 100 millioner HK Dollar til de rammede.
Shawprisen
Run Run Shaw etablerte Shawprisen i 2002. Den er en internasjonal forskningspris, for feltene astronomi, biologi og medisin, samt matematikk, med årlige tildelinger. Prisen er på inntil 1 million USD. Pressen kalte den «Nobel Prize of the East». Første prisutdeling var i 2004.
Familie, ekteskap, personlig liv
Run Run Shaw var den sjette av Shawfamiliens syv barn, og fikk tilnavet Uncle Six (Luk Suk). Hans tre eldre brødre, Runje Shaw, Runde Shaw og Runme Shaw var alle ledere av Shaw Studio. Runme Shaw, den tredje storebroren som grunnla Shaw Studio sammen med ham, døde i 1985.
Hans første hustru, Lily Wong Mee-chun, døde 85 år gammel i 1987. Han giftet seg så med Mona Fong (opprinnelig navn Fong Yat-wa) Las Vegas i 1997. Mona Fong hadde vært saqngerinne, og ble mellomleder i TVB i 1969 og ble senere nestformann for TVB i 2000. Shaw hadde fire barn med sin første hustru Lady Lily Shaw: Sønnene Vee Meng og Harold, og døtrene Violet og Dorothy. Alle studerte ved Oxford University.
Shaw var glad i Rolls-Royce limousiner. Ifølge magasinet Life i 1966, pleiet han å stå opp kl seks om morgenen, innta en nuddel- og te-frokost og gjøre morgengymnastikk, lese et manuskript eller to, og så dra til filmstudiet med en av sine Rolls-Royce-biler. Etter lunch og en kort siesta dro han tilbake til studiet for å arbeide til midnattstider.
Shaw begynte også med qigong fra da han var 60 år, ifølge TVBs tidigere generaldirektør Ho Ting-kwan. Ho sa han spiste veldig lite til hvert måltid og gikk tidlig til sengs, og at dette var hans hemmelighet til et langt liv. Han skal ha brukt dyr ginseng, som kostet ham nærmere HK$300.000 i året. En annen generalmanager for TVB, Stephen Chan Chi-wan, hevdet at Mr. Bean var Shaws favorittunderholdning.
Da han døde hadde han so mlevende etterkommere fire barn, ni barnebarn og mange barnebarns barn.
Utmerkelser
Shaw ble i 1974 utnevnt til kommandør (CBE) av Order of the British Empire og i 1977 ble han adlet. I 1998 mottok han Grand Bauhinia Medal fra hongkongkinesiske myndigheter.
Oppkallinger
Hans filmselskap var oppkalt etter ham og hans brødre, of Shaw-prisen er oppkalt etter ham. Men Run Run Shaws betydelige donasjoner er en grunn til at hans navn smykker mange bygninger og institusjoner i Hongkong.
Asteroiden 2899 Runrun Shaw, i asteroidebeltets hovedbelte, oppdaget i 1964 fra Purpurfjellobservatoriet ved Nanjing, er oppkalt etter ham.
Vest-Telemark
Området har ingen byer eller større tettsteder, men de største sentra er i Seljord, Kviteseidbyen, Dalen, Åmot, Moland (Fyresdal) og Treungen. Distriktet har til sammen 14 146 innbyggere (1. januar 2015) og et areal på 7 699 km².
Kommuner
Vest-Telemark består av seks kommuner:
Kultur
Vest-Telemark er et av kjerneområdene i Norge for folkemusikk, folkekunst og fortellertradisjon. Den lokale dialekten er i tillegg den dialekten som inneholder flest rester fra det norrøne språket. Skitradisjonen har sitt utspring i regionen, og idrettsformene telemarkskjøring, slalåm og skihopping (med Telemarknedslag) har sitt utspring her.
Tettsteder
Tettsteder i Vest-Telemark, rangert etter innbyggertall 1. januar 2013 (kommune i parentes):
Stortingsvalget 2017
Valgresultat ved Stortingsvalget 2017 i Vest-Telemark:
Stortingsvalget 2013
Valgresultat ved Stortingsvalget 2013 i Vest-Telemark:
Stortingsvalgene 1906–1918
Vest-Telemarken var en valgkrets i Bratsberg amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Vest-Telemarken valgte således én representant og én personlig vararepresentant.
Valgkretsen Vest-Telemarken bestod av herredene Hollen/Holla, Lunde, Kviteseid, Nissedal, Fyresdal, Mo, Lårdal, Vinje og Rauland med rundt 18 000 innbyggere og 9 000 stemmeberettigede etter innføringen av kvinnelig stemmerett.
Apicencya
Apicencya er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
Middelsstore (ca. 20 millimeter), brede oldenborrer. Oversiden er ikke påfallende hårete, men meget fint og tett punktert og ganske matt. Hode, pronotum og bein er gjerne svarte, dekkvingene brunlige.
Presidentvalget i Finland i 2012
Presidentvalget i Finland i 2012 ble avholdt med første valgomgang 22. januar og andre valgomgang 5. februar.
Finlands president utpekes i direkte valg for en periode på seks år. Dersom ingen kandidat får flertall i første valgomgang, arrangeres en andre valgomgang mellom de to kandidatene som fikk flest stemmer i første runde. I andre runde seirer den som får flest stemmer. Den seirende kandidaten i presidentvalget i 2012 vil sitte til 2018, med mulighet for gjenvalg for ytterligere én periode. Sittende president Tarja Halonen var forhindret fra å stille til valg, da hun allerede har vært president i to perioder.
Alla partiene i Finlands riksdag nominerte kandidater til første valgomgang, slik at velgerne hadde åtte kandidater å velge mellom. I første valgomgang, avholdt 22. januar 2012, fikk Sauli Niinistö fra det konservative Samlingspartiet 37,0% av stemmene og Pekka Haavisto fra Gröna förbundet 18,8%. De to gikk videre til andre valgomgang 5. februar 2012.
I valgets andre og avgjørende omgang fikk Niinistö 62,6% av stemmene og Haavisto 37,4%.
Valgdeltagelse
Totalt var 4,402,662 personer stemmeberettigede til valget, hvorav 230,422 var bosatt i utlandet. Valgoppslutningen blant stemmeberettigede bosatt i Finland var 72,8%, mens valgoppslutningen totalt var 69,7%.
Mycoplasma genitalia
Mycoplasma genitalia er en bakterie som ble kjent på 1980-tallet.
Tatyana Ali
Tatyana Marisol Ali (født 24. januar 1979) er en amerikansk skuespiller og R & B-sanger, kjent for sin rolle som Ashley Banks i komiserien The Fresh Prince of Bel-Air. Hun fremstiller Tyana Jones i komiserien Love That Girl! samt har en rolle som Roxanne i såpeoperaen The Young and the Restless.
Nøkkelen
Nøkkelen er en roman av Margit Sandemo fra 1977. Originalens tittel var Nyckeln. Den gikk først som føljetong i Norsk Ukeblad, før dem ble utgitt i flere ulike former i Norden.
Romanen omhandler Katja som ved et tilfelle overhører en samtale som hun først tror er et hørespill på radio, men som etterhvert viser seg å være henne sjef som kontakter en leiemorder for å ta flyveren Jonas Callenberg av dage. Målet skal være å få tak i en bestemt nøkkel. Katja advarer Jonas, som først ikke tror på henne, men etterhvert virvles de inn i et eventyr på liv og død. Romanen er også utgitt som bok nr 31 i serien «Margit Sandemos beste føljetonger».
Kilder
«Kjære Margit», Bladkompaniet 1994
Mørk kveldvikler
Mørk kveldvikler (Epinotia nigricana) er en sommerfugl i gruppen av viklere (Tortricidae).
Utseende
En ganske liten (vingespenn 11-13 millimeter), brunspraglete vikler. Forvingen er brunspraglete med spor av et lyst tverrbånd i midten. Bakvingen er brun. Arten kjennes nok best på størrelsen kombinert med vertsplanten.
Levevis
Larven utvikler seg mellom sammenspunnet bark på edelgran (Abies alba). Dette treet finnes bare plantet i Nord-Europa, men den store utbredelsen av juletreplantinger har trolig gitt bedre muligheter for denne arten her.
Utbredelse
Arten har en relativt begrenset utbredelse i sentrale deler av Europa, fra Hellas i sør til det sørlige Skandinavia i nord og fra Romania i øst til Irland i vest. I Norge er arten først funnet i de senere år, i ytre deler av Aust-Agder og Vest-Agder.
Liste over Troms’ fylkesmenn
Liste over Troms' fylkesmenn omfatter amtmenn i Tromsø amt 1866 – 1919 og fylkesmenn i Troms fylke 1919 - 2018. Begrepene fylke og fylkesmann erstattet amt og amtmann 1. januar 1919. Fra 1. januar 2019 ble fylkesmennene i Troms og Finnmark slått sammen til ett embete.
Fylkesmannsembetet hadde sete i Tromsø.
Druk Gyalpo
Den sittende kongen av Bhutan, Jigme Khesar Namgyel Wangchuck, er den femte i rekken av Druk Gyalpo. Han er bærer av Ravnekronen, det offisielle tegnet for Bhutans monark. Han er født i 1980 og var den nest yngste monark i verden da han overtok kongemakten etter sin far som abdiserte 6. november 2008.
Tidligere konger
Bhutans kongerekke regnes tilbake til 1639 da Shabdrung Ngawang Namgyal samlet Bhutan til et rike, og han innførte en todelt ledelse hvor monarken Druk Desi var den verdslige leder mens Je Khenpo var den religiøse leder i det buddhistiske Bhutan. I 1907 ble den 57. og siste Druk Desi, Choley Yeshe Ngodub, avsatt og erstattet med en Druk Gyalpo i et modernisert arvekongedømme hvor den nåværende kongens tippoldefar Ugyen Wangchuck ble landets første Druk Gyalpo.
Øystein Wormdal
Øystein Wormdal (født 8. september 1951) er en tidligere norsk fotballspiller som spilte høyreback for Rosenborg Ballklub.
Girolamo de Gravina
Girolamo de Gravina eller Wang Ruohan (født 1603 i Caltanissetta i Italia, død 4. september 1662 i Changshu i Kina) var en katolsk kinamisjonær tilhørende jesuittordenen.
Han kom til Kina i 1637 og misjonerte i Hangzhou, Shanghai og Changshu.
Crimissa
Crimissa er en slekt av biller som tilhører familiegruppen bladbiller (Chrysomelidae).
Utseende
Middelsstore (gjerne 6-7 millimeter), avlangt-ovale, brunrøde jordlopper.
Levevis
Både larvene og de voksne (imago) billene lever på planter i familiene Anacardiaceae og Bignoniaceae, og kan gjøre noe skade på cashew-trær.
Utbredelse
Slekten er utbredt i den neotropiske økosonen, fra Panama i nord til Argentina i sør.
Rådet for Den europeiske union
Rådet har sin historiske opprinnelse i Det Særlige Ministerråd for Det europeiske kull- og stålfellesskap stiftet i 1952.
Oppgaver
Rådet er sammensatt av utenriksministrene eller fagministrene, avhengig av hvilke saker som skal behandles. Rådet deler lovgivningsmakten med Europaparlamentet. Det treffer alene beslutninger innen Den felles utenriks- og sikkerhetspolitikken. Det fastsetter alene de obligatoriske bidrag til EUs budsjett, men treffer sammen med Europaparlamentet beslutninger om budsjettets utgifter.
Lovforslagene kommer som regel fra Europakommisjonen. I Rådet forberedes sakene først av en av Rådets 150 komiteer. Deretter drøftes den av De faste representantenes komité (Coreper), for så endelig å bli behandlet av Rådet.
Formannskapet (etter dansk: Formandskabet) i Rådet skiftes mellom landene hver sjette måned. Formannskapet organiserer og leder alle møter og må være i stand til å komme frem til gode kompromisser mellom medlemslandene. Det aktuelle formannskapsland arbeider alltid i en trio sammen med to andre land.
Avstemningsregler
Avhengig av sakens karakter, avgjør Rådet sakene ved enten
Sammensetninger av Rådet
Juridisk sett er Rådet én enkelt institusjon. Ved behandlingen av saken blir det imidlertid sammensatt av fagministrene for det aktuelle politikkområdet som saken er knyttet til.
Det finnes ti ulike sammensetninger av Rådet:
Av disse er det GAC, FAC, ECOFIN og AGRIFISH som møtes oftest, typisk en til to ganger hver måned. De andre ulike sammensetningene møtes typisk tre til fire ganger i året.
Rådgivende organer
Rådet, Kommisjonen og Europaparlamentet bistås av Det europeiske økonomiske og sosiale utvalg og Regionkomitéen med rådgivende funksjoner.
Felix Schütz
Felix Schütz (født 3. november 1987) er en tysk ishockeyspiller.
Han representerte Tyskland under Vinter-OL 2018 i Pyeongchang, hvor han tok sølv.
Johannes Eck
Johannes Eck, Johannes Eckius, egentlig Johannes (eller Johann) Mayr eller Maier men kalt etter fødestedet Eck (født 13. november 1486 i Eck (i dag Egg) i Allgäu, Bayern, død 13. februar 1543 i Ingolstadt, Bayern) var en katolsk teolog og skolastiker, humanist, motstander av Martin Luthers og de øvrige reformatorers lære.
Professorat i Ingolstadt
Hans litterære virke helt fra årene i Freiburg var fremstående, og var ikke avgrenset til teologi. Han arbeidet også innenfor en rekke andre disipliner. Han deltok i geografisk forskning og utgav en serie filosofiske verker. Hans teologiske hovedverk i disse tidlige årene bar navnet Chrysopassus (Augsburg, 1514) og befattet seg med spørsmålet om predestinasjon særlig i lys av dogmene om nåden og om den fri vilje. Dette var emner som ble gjenstand for skarp diskusjon etter fremveksten av den lutherske bevegelse. Verket var skrevet da Eck var 28 år.
Han oppnådde også en viss prominens med sine kommentarer til Peter av Spanias Summulae og Aristoteles' De caelo og De anima. Som politisk økonom forsvarte han renter, trass i motstand fra biskopen av Eichstätt.
Første befatning med Luther
Våren 1517 etablerte Eck kontakt med Martin Luther som trodde at de to var på bølgelengde. Men denne misforståelsen hadde ikke lang levetid. Eck var den første teolog på den katolske side som så mer teologisk grunnleggende problemer med Luthers lære enn det som hadde med avlatsmisbruk å gjøre, og møtet med Luthers teologi gav hans virke en ny innretning. Resten av livet var han hele tiden aktiv i kontrovers med reformatorene i Tyskland og i Sveits. Det begynte med at han i sitt traktat Obelisci angrep Luthers teser og anklaget ham for å fremme de bøhmiske brødres heresi og for å nøre opp om kirkelig anarki. Luther svarte med skriftet Asterisci adversus obeliseos Eccii. Også Luthers kampfelle Andreas Bodenstein (kalt Karlstadt) kom med et flengende svar. Etterhvert ble man enige om å møtes til offentlig debatt i Leipzig.
Disputasen i Leipzig 1519
Ved disputasen i Leipzig mot Karlstadt og Martin Luther (27. juni – 16. juli 1519) forsvarte han den katolske lære, og ble betraktet som en av Reformasjonens skarpeste motstandere. Oppfatningene om hvem som kom best fra disputasen spriket, på Luthers side bidro antagelig Ecks argumenter til å fremskynde en skarpere avvisning av mer grunnleggende deler av katolsk lære. Men Eck klarte i alle fall å bringe Sachsens hertug Georg entydig inn i den katolske leir. Eck ble også hyllet som den seirende part av teologene i Leipzig, som overøste ham med utmerkelser og sendte ham på hans vei med gaver.
Bamako
Bamako er hovedstaden i Mali og har en befolkning på ca. 1 809 106 (2009). Byen ligger ved Nigerelven i den sørvestlige delen av landet. Bamako er landets administrative sentrum, og er en viktig havneby og et regionalt sentrum for handel. Hovednæringene er tekstiler, bearbeidet kjøtt, fiske og metall. Fiskenæringen i Bamako foregår i elven Niger som renner igjennom byen. Bamako er den største byen i Mali etter befolkning og ble i 2006 estimert til å ha den raskest økende befolkningsveksten i Afrika og den sjette største i verden. Bamako er den syvende største byen i Vest-Afrika bak Lagos, Abidjan, Kano, Ibadan, Dakar og Accra. Navnet Bamako kommer fra språket Bambara og betyr krokodilleelv.
Johannes Eck
Exurge Domine
I januar 1520 reiste Eck til Roma på pavens invitasjon og fremla for ham sitt siste verk De primate Petri adversus Ludderum (Ingolstadt, 1520). I Roma prøvde han å få den romerske kurie til å gjenoppta den kirkelige læreprosess mot Luther. Det førte til at pave Leo X den 15. juni 1520 undertegnet bullen Exurge Domine som fordømte 41 setninger fra Luthers skrifter og truet med ekskommunikasjon dersom ikke Luther tilbakekalte dem. Sammen med Girolamo Aleandro hadde Eck selv vært med på å utforme bullen.
Bamako
Populærkultur
Bamako fungerer som bakgrunn for en film av samme navn regissert av Abderrahmane Sissako. Filmen fremstiller en rettssak som tar plass i Bamako, samtidig som den viser det daglige livet i byen. Midt i rettssaken argumenterer de to sidene om hvorvidt det er Verdensbanken, Det internasjonale pengefondet eller muligens korrupsjon som er skyld i de økonomiske problemene i mange afrikanske land. Filmen ble lansert på filmfestivalen i Cannes i 2006, og ble den første vinneren av Europarådets filmpris ved Istanbuls internasjonale filmfestival i 2007.
Johannes Eck
Exurge Domine
Paven utnevnte Eck til en av tre (de andre to var Aleandro and Caracciolo) som skulle proklamere bullen i Tyskland. Dette var nok et uklokt valg ettersom Luther hadde en sterk personlig uvilje mot Eck, og fordi Eck også var mislikt i mange kretser i Tyskland. Han klarte likevel å få bullen forkynt i Meissen (21. september), Merseburg (25. september) og Brandenburg (29. september), men i Leipzig ble Eck så heftig avvist og latterliggjort av studentene at han måtte flykte over natten til Freiberg, der han igjen ble forhindret i å lese opp bullen. I Erfurt rev studentene fra ham bullen og kastet den i vannet, og til og med i Wien var det vanskelig for ham å proklamere bullen.
Bamako
Ambassade
Norge er representert med ambassade i Bamako, som ble opprettet i september 2017. Ambassaden ligger på halvøya Cité du Niger, Bamako.
Johannes Eck
Exurge Domine
Bullen hadde ingen virkning på Luther, som til slutt markerte sitt brudd med å brenne den i Wittenberg den 10. desember 1520. Kort tid etter, den 3. januar 1521, ble Luther bannlyst av paven.
Etter hjemkomsten fra Roma til Ingolstadt sendte Eck den 21. februar 1521 et brev til keiser Karl V ("Epistola ad Carolum V"), for å bevege ham til å iverksette bannet. Keiseren var da på Riksdagen i Worms, men brevet synes ikke ha ha noen særlig innflytelse.
Kamp mot flere reformatoriske strømninger
Hvert år fremover utgav Eck nye skrifter mot de forskjellige reformatorenes teser, for eksempel mot «svermernes» billedstorm (ikonoklasme), og til forsvar for katolsk teologi om messen, skjærsilden og skriftemålet. Hans Enchiridion locorum communium adversus Lutherum et alios hostes ecclesiae (Landshut, 1525) kom ut i 46 utgaver frem til 1576. Verket tok utgangspunkt i Melanchthons Loci som forsvarte den lutherske lære, men befattet seg også i noen grad med Huldrych Zwinglis lære.
Eck og zwinglianerne
Eck ville tilbød seg (23. august 1524) å disputere mot Zwinglis lære. Men da den offentlige disputasen gikk av stabelen i Baden (like ved Zürich) var ikke Zwingli selv tilstede. Det var derimot innbitte tilhengere fra begge sider. Disputasen varte fra 21. mai til 18. juni 1526. Utfallet gikk klart i Ecks favør, som fulgte opp med å oppfordre de verdslige myndigheter til en aktiv undertrykkelse av zwinglianismen (konferansen i Baden).
Også på Riksdagen i Augsburg (1530), og ved disputasene i Worms og i Regensburg (begge i 1541) kjempet Eck mot reformasjonen.
Tobias Bogner
Tobias Bogner (født 28. mai 1990 i Sonthofen) er en tysk skihopper som representerer SK Berchtesgaden.
Han debuterte internasjonalt i et juniorrenn i Velenje i 2003. Han deltok i junior-VM i 2004, 2006, 2009 og 2010, og var på det tyske laget som tok sølvmedaljer i lagkonkurransen i Štrbské Pleso i 2009 og Hinterzarten i 2010, og bronsemedaljer i Stryn i 2004. Hans beste individuelle plassering i junior-VM er 4.-plass i 2010. I FIS-cupen er 12.-plass i 2005/06 hans beste sammenlagtplassering, i kontinentalcupen er 19.-plass i 2009/10 hans beste sammenlagt.